CELEX: 32008R0392
Language: sk
Date: 2008-04-30 00:00:00
Title: Nariadenie Komisie (ES) č. 392/2008 z  30. apríla 2008 , ktorým sa schvaľujú malé zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Ternasco de Aragón (CHZO)]

1.5.2008   
            
            
               SK
            
            
               Úradný vestník Európskej únie
            
            
               L 117/16
            
         
      NARIADENIE KOMISIE (ES) č. 392/2008
   z 30. apríla 2008,
   ktorým sa schvaľujú malé zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Ternasco de Aragón (CHZO)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2 druhú vetu,
   keďže:
   
               (1)
            
            
               V súlade s článkom 9 ods. 1 prvým pododsekom nariadenia (ES) č. 510/2006 a podľa článku 17 ods. 2 uvedeného nariadenia Komisia preskúmala žiadosť Španielska o schválenie zmeny a doplnenia náležitostí špecifikácie chráneného zemepisného označenia „Ternasco de Aragón“ zaregistrovaného v nariadení Komisie (ES) č. 1107/96 (2).
            
         
               (2)
            
            
               Cieľom žiadosti je zmeniť a doplniť špecifikáciu, pokiaľ ide o opis výrobku a zväčšiť rozpätie hmotnosti jatočného tela „Ternasco de Aragón“ na 8 kg až 12,5 kg namiesto pôvodných 8,5 kg až 11,5 kg. Údaj o živej hmotnosti pri zabití sa takisto vypustil, pretože ide o parameter kvality, ktorý je popri kontrolovanom meraní hmotnosti jatočného tela nadbytočný.
            
         
               (3)
            
            
               Komisia preskúmala uvedenú zmenu a doplnenie a dospela k záveru, že sú opodstatnené. Keďže ide o malú zmenu a doplnenie v zmysle článku 9 nariadenia (ES) č. 510/2006, Komisia ju môže schváliť bez toho, aby použila postup opísaný v článkoch 5, 6 a 7 uvedeného nariadenia,
            
         PRIJALA TOTO NARIADENIE:
   Článok 1
   Špecifikácia chráneného zemepisného označenia „Ternasco de Aragón“ sa mení a dopĺňa v súlade s prílohou I k tomuto nariadeniu.
   Článok 2
   Konsolidovaný zoznam hlavných náležitostí špecifikácie je uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. apríla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12. Nariadenie zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. ES L 148, 21.6.1996, s. 1. Nariadenie naposledy zmenené a doplnené nariadením (ES) č. 1486/2007 (Ú. v. EÚ L 330, 15.12.2007, s. 15).
   
      PRÍLOHA I
      Schvaľujú sa tieto zmeny a doplnenia špecifikácie chráneného zemepisného označenia „Ternasco de Aragón“ (Španielsko):
      Opis výrobku:
      Údaj o živej hmotnosti pri zabití v rozmedzí od 18 kg do 24 kg sa vypúšťa, pretože ide o kvalitatívny parameter, ktorý je nadbytočný vzhľadom na už kontrolované meranie prostredníctvom hmotnosti jatočného tela, keďže toto meranie je presnejšie a objektívnejšie.
      Rozpätie hmotnosti jatočného tela „Ternasco de Aragón“ sa zväčšuje a odteraz je medzi 8 kg a 12,5 kg. Kvalita jatočného tela a mäsa výrobku s chráneným zemepisným označením sa podľa štúdií a testov uskutočnených vzhľadom na tento bod zachováva.
   
   
      PRÍLOHA II
      ZHRNUTIE
      
         NARIADENIE RADY (ES) č. 510/2006
      
      „TERNASCO DE ARAGÓN“
      
         č. CE: ES/PGI/117/0096/19.10.2005
      
      CHOP ( ) CHZO (X)
      Tento prehľad obsahuje hlavné body špecifikácie výrobku na informačné účely.
      1.   Príslušný orgán v členskom štáte
      
                  Názov
               
               
                  :
               
               
                  Subdirección General de Calidad y Promoción Agroalimentaria – Dirección General de Industria Agroalimentaria y Alimentación – Secretaría General de Agricultura y Alimentación del Ministerio de Agricultura, Pesca y Alimentación
               
            
                  Adresa
               
               
                  :
               
               
                  C/ Paseo Infanta Isabel no 1
               
            
                  Tel.
               
               
                  :
               
               
                  91 347 53 97
               
            
                  Fax
               
               
                  :
               
               
                  91 347 54 10
               
            
                  E-mail
               
               
                  :
               
               
                  sgcaproagro@mapya.es
               
            2.   Skupina
      
                  Názov
               
               
                  :
               
               
                  Conseil régulateur de l'IGP „Ternasco de Aragón“
               
            
                  Adresa
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Tel.
               
               
                  :
               
               
                  976 470813
               
            
                  Fax
               
               
                  :
               
               
                  976 464813
               
            
                  E-mail
               
               
                  :
               
               
                  info@ternascodearagon.es
               
            
                  Zloženie
               
               
                  :
               
               
                  Výrobcovia/spracovatelia (X) Ostatní ( )
               
            3.   Druh výrobku
      
                  Trieda 1.1 –
               
               
                  Mäso
               
            4.   Špecifikácia (zhrnutie požiadaviek v zmysle článku 4 ods. 2)
      
      4.1.   Názov
      „Ternasco de Aragón“
      4.2.   Opis
      Jahňacie mäso pochádzajúce z rás: rasa Aragonesa, Ojinegra de Teruel a Roya Bilbilitana. „Ternasco de Aragón“ musí pochádzať z jahniat bez rozdielu pohlavia (nekastrované samce a samice), ktoré majú pri zabití: 70 až 90 dní. Hmotnosť jatočného tela sa pohybuje od 8 kg do 12,5 kg. Pevný a biely tuk, rovný rez mierne oblúkonosý so zaoblenými krajmi. Jemné šťavnaté svetloružové mäso.
      4.3.   Zemepisná oblasť
      Autonómna oblasť Aragónsko
      4.4.   Dôkaz o pôvode
      Mäso s CHZO pochádza z chovov, ktoré sa nachádzajú vo výrobnej zóne a sú zaregistrované regulačnou radou. Regulačná rada kontroluje chov, zabitie, rozkrájanie a balenie. Mäso sa uvádza na trh so záručným osvedčením, ktoré schvaľuje regulačná rada.
      4.5.   Spôsob výroby
      Zvieratá pochádzajú z rás „Rasa Aragonesa“, „Ojinegra de Teruel“ a „Roya Bilbilitana“. Zabitie, stiahnutie kože a vyberanie vnútorností sa uskutočňuje v súlade s legálnymi metódami. Jatočné telá sa vychladia, až kým teplota vnútri svalovej hmoty nedosiahne primeranú teplotu na zrenie a prepravu. Jatočné telá sa skladujú pri teplote od 3 °C do 4 °C na menej ako 24 hodín a od 1 °C do 3 °C na dlhší čas. Maximálny čas skladovania nepresiahne 6 dní.
      4.6.   Spojenie
      Klimatické kontinentálne podmienky tejto oblasti s riedkou vegetáciou (slabé zrážky, silné vetry a veľké teplotné výkyvy) sú priaznivé pre rozvoj troch domácich rás, ktorých hlavnou črtou je predčasnosť. Tým, že už v predčasnom veku dosahujú optimálny stupeň vykŕmenia, produkujú vynikajúce mäso, ktoré je obľúbené pre svoju kvalitu.
      4.7.   Kontrolný orgán
      
                  Názov
               
               
                  :
               
               
                  Conseil régulateur de l'IGP „Ternasco de Aragón“ (Regulačná rada CHZO „Ternasco de Aragón“)
               
            
                  Adresa
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Tel.
               
               
                  :
               
               
                  976 470813
               
            
                  Fax
               
               
                  :
               
               
                  976 464813
               
            
                  E-mail
               
               
                  :
               
               
                  info@ternascodearagon.es
               
            Regulačná rada chráneného zemepisného označenia „Ternasco de Aragón“ spĺňa normu EN-45011.
      4.8.   Označenie
      Na štítkoch bude povinne uvedené označenie „Ternasco de Aragón“. Štítky a pečiatky povolí, očísluje a dodá regulačná rada.